Orienteringsløbere i alle aldre har de sidste tre dage nyt godt af et snefrit løbelandskab, når de er overladt til kort, kompas og kuperet terræn. 12-årige David Runde er med sin orienteringsløbeklub taget fra Kristiansand til Nordjylland for at deltage i orienteringsløbet Nordjysk Todages, og de er ikke de eneste fra vores nabolande mod nord. Arrangørerne af orienteringsløbet anslår, at omkring 1000 af de flere end 1500 deltagere er fra enten Sverige eller Norge. - Det er vældig populært i Norge. Jeg har kun været med to gange, men klubben har været med i mange, mange år, siger Vigdis Solli, der er fra Norge. Det er den 31 udgave af løbet, og for mange af deltagerne har turen over Skagerrak udviklet sig tik en fast tradition.
Omkring 1000 løbelystne nordmænd og svenskere har i weekenden invaderet det nordligste Nordjylland.